– Дера, церан памили-м ца хаьа суна. ЙоьIан цIе Малкан ю. Цуьнан йоI яц, виъ кIант ву – уьш-м баккхий бу, гIалахь цхьаццанхьа болх беш, ткъа ас вийцина жимахверг – Iалихан – ишколе вахаза ву, – дийцира цуо, цхьацца ког а боккхуш. – Иза хьуна вевзар вац, башха чуьра ара ца вуьйлу и. Даима тилвизар хьалха Iа, киношка хьоьжуш. Къаьсттана «Корпорация монстров» дукхаеза цунна,– ша оьрсичо санна, цIена мультфильман цIе яьккхира йоккхачу стага. Иза тамашийна хийтира Хьовраана, кхидолу оьрсийн маттахь долу дош хала ма олурий цо.